Държавен вестник, бр. 23, 2010 г., стр. 55

БРОЙ  23	
Д Ъ Р Ж А В Е Н  В Е С Т Н И К 	
СТР.  55  
б) подходящи съоръжения за разтоварване и 
подслоняване на животните, като са осигурени 
условия за тяхното поене, хранене и лечение; 
в) място за приемане и съхраняване на 
отпадъци от тор и постеля;
г) система за събиране на отпадъчните води.
(3) Съоръженията по ал. 2, т. 3, буква „б“  са 
изградени от  материали, позволяващи  лесно 
почистване  и дезинфекциране.
(4) Официалният ветеринарен лекар кон­
тролира почистването и дезинфекцията на 
помещенията преди използването им.
(5) Националната ветеринарномедицинска 
служба може да заличи регистрацията в случай 
на неизпълнение на нормативно определените 
здравни изисквания. Помещенията по този член 
могат да бъдат регистрирани отново съгласно 
ал. 1 и 2, ако отговарят на посочените условия.
(6) Националната ветеринарномедицинска 
служба извършва редовни инспекции, за да 
гарантира пред ЕК, че изискванията на този 
член се изпълняват.
(7) Националната ветеринарномедицинска 
служба съставя и актуализира списък на реги­
стрираните търговци и помещенията, използвани 
от тях, и публикува този списък на интернет 
страницата си.
Раздел VI
Програма за надзор
Чл. 19. (1) Националната ветеринарноме­
дицинска служба ежегодно изготвя програма 
за надзор за следващата календарна година в 
срок до тридесети септември, която включва 
данни относно:   
1. стадата;
2. собственика или друго физическо или 
юридическо лице, отговарящо за съответния 
животновъден обект;
3. одобрения или официалния ветеринарен 
лекар, контролиращ животновъдния обект;
4. съответната РВМС;
5. официално одобрените от НВМС  диаг­
ностични лаборатории;
6. компютърна база данни;
7. официалните ветеринарни лекари, контро­
лиращи кланиците и  събирателните центрове. 
(2) Основните цели на програмата по ал. 1 
са официално класифициране на животновъд­
ните обекти, което се поддържа актуално чрез 
провеждане на редовни проверки, събиране 
на епизоотични данни и наблюдение върху 
разпространението на болестите.
(3) Програмата по ал. 1 е задължителна за 
всички животновъдни обекти на територията 
на страната, като НВМС може да я прилага и 
само върху част от територията на един или 
няколко съседни региона.
(4) Когато се ползва облекчението по ал. 3, 
при транспортирането на животни към такава 
част от територията на страната от други ре­
гиони, които не са част от тази програма, се 
прилагат разпоредбите на тази наредба.
(5) В програмата по ал. 1 се регламентират 
правата и задълженията на  официалните вете­
ринарни лекари, контролиращи животновъдните 
обекти, одобрените ветеринарни лекари, които 
ги обслужват, техните собственици и на всички 
други лица по програмата, включително и на 
ветеринарните лекари, издаващи ветеринарно­
медицинските здравни сертификати.
Чл. 20. (1) За изпълнението на програмата 
за надзор по чл. 19 собствениците на животно­
въдни обекти са длъжни:
1. да осигуряват ветеринарномедицинско 
обслужване на обекта чрез договор с одобрен 
ветеринарен лекар;
2. при съмнение за наличие на заразна болест 
или болест, подлежаща на задължително обя­
вяване, незабавно да уведомяват ветеринарния 
лекар по т. 1;
3. да уведомяват незабавно ветеринарния 
лекар по т. 1 за всички новопристигнали в не­
говия животновъден обект животни, за да може 
официалният ветеринарен лекар да провери 
дали статуса на животновъдния обект се запаз­
ва, след като бъдат извършени необходимите 
изследвания на новопристигналите животни;
4. да изолират новопристигналите животни, 
докато ветеринарният лекар по т. 1 не разреши 
настаняването им в животновъдния обект. 
(2) Одобреният ветеринарен лекар, обслуж­
ващ обекта:
1. притежава диплома за завършено висше 
образование по ветеринарна медицина и е за­
познат с най-новите нормативни изисквания по 
отношение на здравеопазването на животните; 
2. няма общ финансов интерес или родство 
по права, съребрена линия – до четвърта степен 
включително, по сватовство – до втора степен 
включително, както и не е съпруг/а,  също така 
не се намира във фактическо съжителство със 
собственика и/или с лицето, което отговаря за 
животновъдния обект;
3. отговаря за изпълнението на поставените 
от НВМС изисквания за обезпечаване и функ­
циониране на програмата за надзор;
4. предоставя на собственика на животно­
въдния обект информация и съдействие за из­
пълнение на мерките, осигуряващи запазването 
на здравния статус на животновъдния обект, в 
съответствие с програмата.
(3) Ветеринарният лекар по ал. 2 спазва 
изискванията за:
1. идентификация и издаване на документи 
за транспортиране на животните от стадото, на 
животните, настанени в животновъдния обект, 
и на животните, предназначени за обмен;